قوزئی کوره، آمریکا نوکلئر دانیشیق‌لارین بو آیین سونوندا یئنی‌دن باشلاماسی ایستیقامتینده یاشیل ایشیق یاندیرماسی‌نین درحال سونرا قیسا منزیل‌لی موشک سیناغی کئچیریب.
گونئی کوره باش قرارگاه رهبرلیگی آچیقلاماسینا گؤره، قوزئی کوره، یئرلی واختلا 06.53 و 07.12ده باشکند پیونگ یانگ‌ین 80 کیلومتر قوزئییندا جنوب پیونگان بؤلگه‌سینده کائچون شهری یاخین شرق دنیزینه دوغرو ایکی قیسا منزیل‌لی موشک آتدی.
هر ایکی موشکی‌نین ده 330 کیلومتره قدر یول آلدیغی قئید ائدیلرکن، دنیزه دوشوب دوشمدیک‌لری باره‌ده معلومات وئریلمه‌دی.
قونئی کوره و آمریکا کشفیاتی‌نین موشک‌لرین نوعونو آراشدیردیغی قئید اولونوب.
فونئی کوره باش قرارگاه رهبرلیگی آچیقلاماسیندا قوزئی کوره‌یه منطقه‌ده گرگین‌لیگی آرتیران بو جور حرکت‌لره درحال سون وئرمه‌سی دعوت ائدیلیب.
سیناق‌لارین آردین‌دان گونئی کوره میللی امنیت شوراسی‌نین عاجیل ایجلاس کئچیردیگی قئید ائدیلیب.
